- એક કે બે નહીં પરંતુ ત્રણ બાળકોને પેટલાદ સિવિલ હોસ્પિટલમાં એક મહિલાએ જન્મ આપ્યો હતો. અગત્યની બાબત એ છે કે મહિલા લોહીની ઉણપ ધરાવતી હોવા છતાં તબીબોએ સૌપ્રથમ લોહીની ઉણપ દૂર કરીને સર્જરી કરતાં બે દિકરી અને એક દિકરાને જન્મ આપ્યો હતો. અત્રે ઉલ્લેખનીય છે કે મહિલાને અગાઉ બે દિકરી છે જેમાં એક છ વર્ષની અને એક પાંચ વર્ષની છે. પેટલાદ સિવિલ હોસ્પિટલના તબીબો દ્વારા કાળજીપૂર્વક કરાયેલી સર્જરીના લીધે ત્રણ નવજાત શિશુ સહિત માતાને નવજીવન મળ્યું છે.